 Mchezo huo ulichezwa majira ya saa 10:00 za jioni ulikuwa na ushindani mkali uliowavutia mashabiki wengi waliokuwa wakifuatilia mchezo huo.KMKM ambayo kwa matokeo hayo imefikisha pointi 16 na kuendelea kukaa katika nafasi yake ya nne, ilisawazisha kabla ya kwenda mapumziko.Mafunzo ilipata bao katika dakika ya 27 lililofungwa na mchezaji wake, Ali Othman Mmanga na KMKM walisawazisha dakika ya 44 kupitia kwa Faki Mwalimu.Aidha katika mchezo huo uliochezeshwa na Rashid Farahani, mchezaji Juma Othman Mmanga wa Mafunzo alitolewa nje kwa kadi nyekundu baada ya kumchezea rafu mbaya, Mudrik Muhibu, tukio ambalo lilitokea dakika ya 67.Ligi hiyo itaendelea tena leo kwa michezo miwili ambapo saa 8:00 mchana, Kijichi itacheza na Polisi na saa 10:00 Jioni KVZ itapambana na JKU.